এর আগে গত মঙ্গলবার বেইলি রোডে গণফোরাম সভাপতি ড. কামাল হোসেনের বাসায় বৈঠক করেন যুক্তফ্রন্টের চেয়ারম্যান সাবেক রাষ্ট্রপতি অধ্যাপক একিউএম বদরুদ্দোজা চৌধুরী। আসন্ন একাদশ সংসদ নির্বাচনের আগে আওয়ামী লীগ ও বিএনপির বাইরে তৃতীয় একটি ধারা তৈরিতে কাজ করছে বি. চৌধুরী, আ স ম রব ও মাহমুদুর রহমান মান্নার যুক্তফ্রন্ট। গত বছরের ডিসেম্বরে যুক্তফ্রন্ট গঠনের পর ড. কামাল হোসেনের গণফোরাম এবং কাদের সিদ্দিকীর কৃষক শ্রমিক জনতা লীগকে যুক্ত করার চেষ্টায় রয়েছেন জোটটির নেতারা। এর অংশ হিসেবেই গতকাল কাদের সিদ্দিকীর সঙ্গে বৈঠক করেন ড. কামাল।